2.3 การประกอบธุรกิจของแต่ละสายผลิตภัณฑ์

1. ลักษณะของผลิตภัณฑ์หรือบริการ (ตามโครงสร้างรายได้)

 การให้บริการสนามกอล์ฟแยกตามกลุ่มโครงสร้างรายได้ที่สัมพันธ์กับการประกอบธุรกิจด้านสนามกอล์ฟ ซึ่งโดยทั่วไปจะได้รับผลกระทบจากสภาพดินฟ้าอากาศจะมากน้อยเพียงใดขึ้นอยู่กับทำเลที่ตั้งสำหรับสนามกอล์ฟนวธานีนั้นจะได้รับผลกระทบบ้างในช่วงฤดูฝน ในกรณีที่มีฝนตกชุกและต่อเนื่องเพราะช่วงดังกล่าวนักกอล์ฟไม่สามารถออกรอบได้ส่งผลให้รายรับในการขายกรีนฟีลดลงซึ่งเป็นเรื่องที่ไม่อาจหลีกเลี่ยงและป้องกันได้ แต่ฤดูฝนในกรุงเทพฯ ส่วนใหญ่จะเป็นฝนที่ตกตามฤดูกาลและไม่ค่อยส่งผลกระทบต่อการให้บริการมากนักเนื่องจากเป็นฝนที่ตกในช่วงสั้น ๆ ซึ่งจะไม่ค่อยมีผลกระทบต่อการให้บริการมากนักเนื่องจากระบายได้ทัน สำหรับโครงสร้างรายได้สนามกอล์ฟซึ่งสัมพันธ์กันประกอบไปด้วย (ยกเว้นลำดับที่ 5 รายได้จากดอกเบี้ยรับและเงินปันผล)

1.  รายได้ค่าบำรุงสนาม (กรีนฟี) ขึ้นอยู่กับจำนวนนักกอล์ฟที่มาใช้บริการซึ่งจะผันแปรตาม

ฤดูกาลโดยทั่วไปธุรกิจด้านสนามกอล์ฟจะได้รับผลกระทบในช่วงฤดูฝน
และเพื่อเป็นการส่งเสริมการขายบริษัทฯ ได้ออกบัตรแนะนำ (Introduction Letters)
ให้กับสมาชิกแนะนำแขกมาออกรอบได้โดยที่สมาชิกไม่ต้องมาด้วยตนเองเฉพาะในวันธรรมดา
ซึ่งทำให้สมาชิกได้รับความสะดวกมากขึ้น อีกทั้งยังเป็นการเพิ่มรายได้การขายกรีนฟีด้วย
นักกอล์ฟที่จะต้องซื้อกรีนฟีประกอบไปด้วย กลุ่มนักกอล์ฟที่ไม่ได้เป็นสมาชิก และครอบครัวสมาชิก
(คู่สมรสและบุตรสมาชิกอายุระหว่าง 15-21 ปี)

2.  รายได้จากค่าบำรุงสมาชิก สมาชิกเมื่อมาใช้บริการจะไม่เสียค่ากรีนฟี คงชำระเฉพาะค่าบำรุง

รายเดือนโดยเรียกเก็บคราวละ 6 เดือนล่วงหน้า หรือปีละ 2 ครั้งซึ่งเป็นจำนวนที่ค่อนข้างแน่นอน

3.  รายได้จากการให้เช่ารถกอล์ฟ การให้บริการรถกอล์ฟซึ่งปัจจุบันนักกอล์ฟส่วนใหญ่นิยมใช้รถ

กอล์ฟมากกว่า 90 เปอร์เซ็นต์ของผู้มาใช้บริการทั้งหมด

4. รายได้จากภัตตาคาร ผู้มาใช้บริการส่วนใหญ่จะเป็นนักกอล์ฟ
และบางส่วนมาจากบุคคลภายนอกพาแขกมารับรองรวมถึงผู้ที่มีที่พักอยู่ในหมู่บ้านนวธานี

5. รายได้จากดอกเบี้ยรับและเงินปันผลรับ

6.  รายได้อื่น ๆ มาจากการเป็นนายทะเบียนสมาชิกกอล์ฟ
    รายได้ส่วนนี้มาจากค่าธรรมเนียมการโอนบัตรสิทธิสมาชิกกอล์ฟและค่าธรรมเนียมแรกเข้า

2. การตลาดและภาวะการแข่งขัน

  จากที่เศรษฐกิจในประเทศได้มีการขยายตัวอย่างต่อเนื่องติดต่อกันในช่วง 3 - 4 ปีที่ผ่านมา

ประกอบกับอุตสาหกรรมการท่องเที่ยวที่ยังคงมีบทบาทสำคัญในการสร้างกำลังซื้อในประเทศให้สูงขึ้น
ส่งผลให้ธุรกิจสนามกอล์ฟมีความต้องการสูงตามไปด้วย
สนามกอล์ฟมีไม่เพียงพอกับความต้องการในช่วง High Season
อัตราค่าบริการของตลาดสนามกอล์ฟได้มีการปรับราคาสูงขึ้น สนามกอล์ฟที่เคยมีปัญหา NPL
ได้รับการปรับปรุงและยังมีสนามใหม่เกิดขึ้นอีกหลายสนาม โดยเฉพาะในแหล่งท่องเที่ยวสำคัญ ๆ
การแข่งขันในธุรกิจสนามกอล์ฟแทนที่จะแข่งขันกันด้านลดราคากลับหันมาแข่งขันกันทางด้านคุณภาพ
การบริการ และเสริมสร้างภาพพจน์ของสนาม โดยจะมีรูปแบบการบริการที่แตกต่างกันไป
จำนวนกลุ่มลูกค้าเป้าหมายของแต่ละสนาม

สำหรับสนามกอล์ฟนวธานีเป็นสนามที่ยังคงเน้นการขายและการตลาดผ่านกลุ่มสมาชิกแขกสมาชิกและครอบครัวของสมาชิกเป็นหลักโดยเน้นตลาดบนอย่างต่อเนื่องจึงทำให้ได้รับผลกระทบจากเหตุการณ์ดังกล่าวเพียงเล็กน้อย
เนื่องจากกลุ่มลูกค้าหลักของสนามเป็นกลุ่มลูกค้าที่มีความมั่นคงทางด้านการเงินและสังคมในระดับสูงจึงทำให้มีรายได้จากกลุ่มลูกค้าเป็นรายได้หลักอย่างหนึ่ง
โดยสนามนวธานีจะใช้ความเป็นสนามเก่าแก่และมีชื่อเสียงเป็นที่รู้จักกันดีในหมู่นักกอล์ฟทั้งชาวไทยและชาวต่างประเทศ
ตลอดจนการรักษาระดับสนามให้มีคุณภาพและการบริการที่ให้ความสะดวกสบายแก่นักกอล์ฟ
โดยจะจำกัดจำนวนนักกอล์ฟไม่ให้แน่นและสามารถเล่นครบ 18 หลุมได้ภายใน 4
ชั่วโมงซึ่งสนามหลาย ๆ แห่งในกรุงเทพมหานครและปริมณฑลจะใช้เวลาถึง 5-6 ชั่วโมง
ปัจจุบันถึงแม้ว่าในกรุงเทพมหานครและปริมณฑลจะมีสนามกอล์ฟเกิดขึ้นมากมาย
แต่ลักษณะการให้บริการของสนามกอล์ฟโดยทั่วไปนั้นลูกค้าจะคนละกลุ่มกับสนามกอล์ฟนวธานี
สำหรับสนามกอล์ฟที่ให้บริการในลักษณะเดียวกันปัจจุบันมีอยู่ 4
แห่งโดยตั้งอยู่ในกรุงเทพมหานครและปริมณฑล 3 แห่ง อีก 1 แห่งตั้งอยู่ต่างจังหวัด

สำหรับในปีที่ผ่านมา
บริษัทยังคงดำเนินนโยบายทางการตลาดเช่นเดิมโดยการรักษาภาพพจน์ของสนามกอล์ฟนวธานีซึ่งมีจุดเด่นทางการตลาดดังนี้

1. เป็นสนามกอล์ฟแห่งเดียวในประเทศไทย ที่ได้รับเกียรติจากสมาพันธ์กอล์ฟโลก
ให้เป็นเจ้าภาพจัดการแข่งขัน “กอล์ฟเวิล์ดคัพ ครั้งที่ 23” เมื่อเดือนธันวาคม 2518
และนอกจากนี้แล้ว นิตยสาร Golf Digest ของ U.S.A. ฉบับเดือนมิถุนายน 1999
ได้จัดให้สนามกอล์ฟนวธานีเป็นอันดับที่ 1 จากบรรดาสนามกอล์ฟกว่า 255
แห่งในแผ่นดินใหญ่ประเทศไทย (ไม่รวมเกาะต่าง ๆ) และเมื่อปลายปี 2547
ได้ถูกจัดอันดับให้เป็นที่ 1 ในประเทศไทย และที่ 2 ใน ASEAN และเป็นที่ 14 ใน ASIA
(รวมออสเตรเลีย และ

นิวซีแลนด์) โดย Deutsche Bank
เป็นผู้สนับสนุนให้ทำการสำรวจจัดอันดับโดยพิมพ์เผยแพร่ในหนังสือ ASIA’S TOP 50 GOLF
COURSES

2.  เป็นสนามกอล์ฟที่ได้รับการออกแบบโดย Robert Trent Jones, Junior
    ซึ่งเป็นนักออกแบบชาว

อเมริกันที่มีชื่อเสียงในการออกแบบสนามกอล์ฟระดับโลกซึ่งเป็นส่วนหนึ่งที่ช่วยสนับสนุนให้สนามกอล์ฟ

นวธานีเป็นที่รู้จักกันมากขึ้นทั้งในหมู่นักกอล์ฟชาวไทยและชาวต่างประเทศ

3. เป็นสนามกอล์ฟที่ก่อตั้งมานานและให้ความสำคัญเรื่องสภาพแวดล้อมโดยการพัฒนาและ

อนุรักษ์พันธุ์ไม้มาตั้งแต่ต้นอย่างต่อเนื่อง ส่งผลให้สนามกอล์ฟนวธานีรายล้อมไปด้วยพันธุ์ไม้ยืนต้น

นับหมื่นต้นซึ่งถือเป็นเอกลักษณ์อีกประการหนึ่งของสนาม ซึ่งนอกจากจะให้ความร่มรื่นสวยงาม

ตามธรรมชาติแล้ว ยังช่วยลดสภาพมลพิษทางอากาศแก่พื้นที่และชุมชนใกล้เคียงอีกด้วย

  4. ลักษณะการให้บริการ นอกจากปัจจัยสำคัญดังกล่าวข้างต้นแล้ว การให้บริการของสนาม

กอล์ฟนวธานีนั้น เน้นความเป็น Exclusive Golf Course
กล่าวคือสนามกอล์ฟเน้นการให้บริการแก่สมาชิก แขกของสมาชิกรวมถึงครอบครัวของสมาชิกเป็นหลัก
ทำให้ผู้มาใช้บริการได้รับความสะดวกสบายไม่แน่น
และไม่รีบร้อนถึงแม้ว่าจะเป็นวันหยุดก็จะใช้เวลาไม่เกิน 4 ชั่วโมงต่อการเล่น 18 หลุม
ซึ่งบางสนามอาจจะใช้เวลา 5 – 6 ชั่วโมง

5. ความสวยงาม ท้าทายและทันสมัย เพื่อรองรับการแข่งขันธุรกิจด้านสนามกอล์ฟ และเพื่อ

เป็นการรักษาคุณภาพของสนามกอล์ฟนวธานีให้มีคุณภาพอยู่ในมาตรฐานสากลบริษัทฯ
ได้ปรับปรุงสนามกอล์ฟใหม่ทั้ง 18 หลุมแล้วเสร็จไปเมื่อปลายปี 2539
โดยผู้ออกแบบคนเดิมแต่ยังคงรักษาเอกลักษณ์ของ เวิล์ดคัพ 1975ไว้
และได้เพิ่มความสะดวกสบายและทันสมัยด้วยการให้บริการรถกอล์ฟ
ปัจจุบันจึงกล่าวได้ว่านอกจากสนามจะมีความสวยงามท้าทายแล้ว
ยังทันสมัยด้วยการจัดให้มีรถกอล์ฟไว้บริการอีกด้วย
เนื่องจากปัจจุบันกลุ่มลูกค้าส่วนใหญ่นิยมใช้รถกอล์ฟ

6.  ทำเลที่ตั้งปัจจุบันกล่าวได้ว่าสนามกอล์ฟนวธานีเป็นสนามกอล์ฟที่ตั้งอยู่ในเมือง อันเนื่องมา

จากการขยายความเจริญเติบโตของกรุงเทพฯ ตลอดจนการเพิ่มเส้นทางต่าง ๆ
ส่งผลให้สนามกอล์ฟนวธานีสะดวกต่อการมาใช้บริการยิ่งขึ้นโดยเฉพาะอย่างยิ่งผู้ที่เดินทางจากย่านถนนสุขุมวิท-เพลินจิต
– พระรามสี่ – สีลม ด้วยการขับขึ้นสะพานพระรามเก้า ข้ามถนนศรีนครินทร์วิ่งเข้าถนนมอเตอร์เวย์
(กรุงเทพฯ – ชลบุรี) ถึงถนนวงแหวนรอบนอกเลี้ยวซ้ายทางไปบางปะอิน
หลังจากผ่านด่านเก็บเงินทับช้างแล้วให้ออกช่องถนนเสรีไทย (อยู่ถัดจากช่องถนนรามคำแหง)
ประมาณ 250 เมตรก็จะพบนวธานีอยู่ด้านขวามือ โดยจะใช้เวลาประมาณ 30 นาทีจากย่านดังกล่าว

7.  เป็นบริษัทที่ดำเนินกิจการด้านสนามกอล์ฟแห่งเดียวในประเทศไทย ที่ได้รับอนุญาตให้เป็น

หลักทรัพย์จดทะเบียนในตลาดหลักทรัพย์แห่งประเทศไทย

3. การจัดหาผลิตภัณฑ์และบริการ

การให้บริการสนามกอล์ฟคุณภาพของสนามคือปัจจัยที่นักกอล์ฟให้ความสำคัญมากที่สุด
บริษัทจึงได้จัดแบ่งงานเพื่อรับผิดชอบดูแลเป็น 2 ฝ่าย
ซึ่งเป็นส่วนที่จะทำให้นักกอล์ฟเกิดความประทับใจทั้งคุณภาพสนามและความสะดวกสบายในการออกรอบอันประกอบไปด้วย

1.  1. ด้านสนาม ได้จัดแบ่งหน่วยงานเพื่อรับผิดชอบดูแลแยกย่อยเป็น 2 ฝ่าย

2.  1.1 ด้านบำรุงรักษาสนามมีหน้าที่ดูแลคุณภาพสนามให้สมบูรณ์ สะอาด สวยงาม เหมาะต่อ

การเล่นตามมาตรฐานสากล โดยบริษัทฯ ได้จัดระบบและฝึกอบรมพนักงาน
พร้อมทั้งผู้เชี่ยวชาญเฉพาะด้านมากำกับดูแล และเพื่อให้สนามมีคุณภาพอยู่ในมาตรฐานสากล บริษัทฯ
ได้ปรับปรุงสนามใหม่ทั้ง 18 หลุม แล้วเสร็จปลายปี 2539 โดยยังคงรักษาเอกลักษณ์ของ เวิล์ดคัพ
1975ไว้และยังได้เพิ่มความสวยงาม
ท้าทายตลอดจนเพิ่มความสะดวกสบายและทันสมัยด้วยการให้บริการรถกอล์ฟ ซึ่งทำให้บริษัทฯ
มีรายได้จากการให้เช่ารถกอล์ฟเพิ่มขึ้นอีกทางหนึ่งด้วย

2.  ด้านการให้บริการมีหน้าที่ในการให้บริการนักกอล์ฟ ตั้งแต่การรับจองเวลาออกรอบ

การรับและส่งถุงกอล์ฟ การให้บริการรถกอล์ฟและแคดดี้
รวมไปถึงการดูแลในสนามให้เกิดความสะดวกสบายแก่ผู้เล่นมากที่สุด
จุดเด่นส่วนหนึ่งของการให้บริการของสนามกอล์ฟนวธานี
คือการกำหนดให้ผู้มาใช้บริการสามารถเล่นกอล์ฟครบ 18 หลุม โดยกำหนดเวลาไว้ไม่เกิน 4
ชั่วโมงถึงแม้ว่าจะเป็นการออกรอบในช่วงวันหยุดก็ตาม ซึ่งสนามบางแห่งอาจใช้เวลา 5-6 ชั่วโมง

2. ด้านการให้บริการในส่วนของสโมสรและภัตตาคาร

การบริการด้านสโมสรและภัตตาคารเป็นอีกส่วนหนึ่งที่บริษัทฯ ให้ความสำคัญ จึงได้ว่าจ้างให้ บมจ.
โรยัลปริ๊นเซส (กลุ่มดุสิตธานี)
ผู้ซึ่งมีความเชี่ยวชาญด้านการให้บริการเข้ามาดูแลด้านการให้บริการให้ได้มาตรฐานเพื่อรองรับกลุ่มนักกอล์ฟที่มาใช้บริการ

4. งานที่ยังไม่ได้ส่งมอบ – ไม่มี-